b"\n_START_ARTICLE_\nT\xc3\xa8cnica Levallois\n_START_PARAGRAPH_\nEs coneix amb el nom de t\xc3\xa8cnica Levallois el procediment emprat en la ind\xc3\xbastria l\xc3\xadtica de part del paleol\xc3\xadtic. Fou batejada amb el nom del jaciment parisenc de Levallois-Perret, on per primera vegada es trobaren mostres d'aquesta t\xc3\xa8cnica. Pr\xc3\xb2pia dels per\xc3\xadodes o cultures de l'acheuli\xc3\xa0 i mosteri\xc3\xa0 (pels humans del Neanderthal) del paleol\xc3\xadtic, encara que perdur\xc3\xa0 tamb\xc3\xa9 en el paleol\xc3\xadtic superior. Es caracteritza per l'obtenci\xc3\xb3 de trossos o estelles, procedents d'una forma ja predeterminada a partir d'un nucli de pedra, mitjan\xc3\xa7ant unes extraccions realitzades des de fora cap endins, a fi de contornejar-los. S'obtingueren ganivets de pedra o peces m\xc3\xa9s menudes com, per exemple, les anomenades puntes Levallois."